సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Amazon Prime Now: 'అమెజాన్' వినియోగదారులకు గుడ్ న్యూస్!
ఈ-కామర్స్ దిగ్గజం అమెజాన్ సంస్థ మరో అడుగు ముందుకేసి భారత్‌లో కొత్త సంప్రదాయానికి నాంది పలికింది. ఇప్పటివరకు రాత్రి 9 గంటల వరకే ఉన్న డెలివరీ సమయాన్ని.. అర్ధరాత్రి, తెల్లవారుజాము వరకు పొడిగించింది.
TNN | Updated:
May 30, 2018, 03:19PM IST
ఈ-కామర్స్ దిగ్గజం అమెజాన్ సంస్థ మరో అడుగు ముందుకేసి భారత్‌లో కొత్త సంప్రదాయానికి నాంది పలికింది. ఇప్పటివరకు రాత్రి 9 గంటల వరకే ఉన్న డెలివరీ సమయాన్ని.. అర్ధరాత్రి, తెల్లవారుజాము వరకు పొడిగించింది. ఆన్‌లైన్‌ మార్కెటింగ్‌ సేవల రంగంలో పెరుగుతున్న పోటీ నేపథ్యంలో.. గతంలో 'ప్రైమ్‌ నౌ’ పేరుతో కొత్త సేవను ప్రారంభించిన సంగతి తెలిసిందే. దీనిద్వారా రెండు గంటల్లోనే నిత్యావసరాల డెలివరీ చేసేవారు. తాజాగా ఇప్పుడు సేవల సమయాన్ని మరింత విస్తరించనుంది. అర్ధరాత్రి, తెల్లవారుజామున డెలవరీలను కూడా ప్రారంభించాలని నిర్ణయించింది. ఇందులో భాగంగా.. సాయంత్రం ఆరు నుంచి అర్ధరాత్రి వరకూ కొత్త 'ప్రైమ్‌నౌ' సేవలు అందుబాటులో ఉంటాయి.
'ప్రైమ్‌ నౌ' కొత్త సేవలో భాగంగా 'అల్ట్రా ఫాస్ట్ డెలివ‌రీ' పేరిట అమెజాన్ ఈ సేవ‌ను అందుబాటులోకి తీసుకొచ్చింది. ఈ కొత్త సేవలో కిరాణా సరుకులతోపాటు, కొన్నిరకాల వస్తువులు, మాంసం, నిత్యావసరాలు, ఎలక్ట్రానిక్‌, చిన్న గృహోపకరణాలను సాయంత్రం ఆరు నుంచి అర్ధరాత్రి వరకూ డెలివరీ చేయనుంది. ఇందు కోసం అమెజాన్ సంస్థ బిగ్ బ‌జార్‌, మోర్ లాంటి తదిత‌ర సూపర్ మార్కెట్ల యాజ‌మాన్యాల‌తో ఇప్ప‌టికే ఒప్పందం కుదుర్చుకుంది.